**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Lilleseade täienduskoolitus: jõulufloristika (26h)** |
| Õppekavarühm: *(täiendus- koolituse standardi järgi)* | Aiandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Aegunud oskustega lillepoe teenindajad, kellel ei ole erialast floristi haridust.  Grupi suurus: 10  **Õppe alustamise nõuded:**  Lillepoes töötamine. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*  Kursuse läbinu:   * kasutab oma töös töövahendeid korrektselt ja ohutult; * teab taimede kasutusvõimalusi jõuluseades; * teab peamisi jõulufloristikas kasutatavaid termineid ja teab nende tähendust; * oskab teha erinevaid jõuluseadeid: jõulupärg, jõulukimp, jõuluseade; * saab aru värvusõpetuse ja kompositsiooni põhireeglitest; * eristab erinevaid jõuluseade disaini võimalusi ja rakendab oma töös kompositsioonireeglitel põhinevaid disainielemente; * määratleb ja valib erinevaid taimmaterjale ja abivahendeid ning kasutab neid eesmärgipäraselt jõuluseadete valmistamisel; * valib õige tehnika ja töövõtted. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  **Florist, tase 4. A.2.3 Lilleseadete valmistamine ja ruumi dekoreerimine.** |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Paljud lillepoe müüjad ei oma floristi erialast haridust ning seega ka professionaalseid teadmisi ja oskusi lilleseadete valmistamiseks. Lillepoe teenindajal on vajadus end kursis hoida kaasaegsete võtete ja tehnikatega, samuti trendidega floristikas.  Valisime eraldi koolitusena täiendada antud koolitusel osalejate jõuluseadete valmistamist, sest varem täienduskoolitusel osalenud lillepoe müüjad on just neid oskusi soovinud endas arendada. Jõulude eel ja jõulude ajal on lillepoodidel palju tellimusi jõulupärgade jms näol, seega eelnevalt koolituse läbinud florist-klienditeenindaja oskab kliendile soovitada parimat jõuluseadet, mis vastaks tema ootustele ning teenindaja teeb oma töö kiiresti ning professionaalselt.  Koolitus annab võimaluse täiendada end vastavalt elukestva õppe printsiipidele ning suurendada kompetentse vastavalt iseenda ja tööturu vajadustele. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **26** |
| Kontaktõppe maht akadeemilistes tundides: | **26** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **4** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **22** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**   1. Sissejuhatus jõulufloristikasse 2. Taimede valik 3. Töövahendid ja töövõtted 4. Ettevalmistustööd 5. Jõulukimbu valmistamine 6. Jõulupärja valmistamine (aluse valmistamine ja kaunistamine) 7. Värvusõpetus 8. Kompositsiooni põhireeglid   **Õppekeskkonna kirjeldus:**  Esitlustehnikaga kaasaegne klassiruum |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Osalemine vähemalt 70% õppetöös, praktilise töö sooritamine: jõulupärg ja jõulukimp.  Hindamine mittearvestuslik. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Maria Jürisson -** Luua MK lilleseade õpetaja, kutsevõistlustel pärjatud õpilaste juhendaja. Floristi I taseme kutsetunnistus |

**Õppekava koostaja:**   
*/ees- ja perenimi, amet, e-mail/*

Katrin Seglinš, koolitusspetsialist, katrin.seglinsh@luua.ee